Internationale Hockey-Liga 1995-96

Den Internationale Hockey-Liga 1995-96 var den fjerde og sidste sæson af den Internationale Hockey-Liga, der i 1992 havde afløst det sovjetiske ishockeymesterskab efter Sovjetunionens opløsning. Turneringen havde deltagelse af 28 hold, der først spillede et grundspil i to faser med i alt 52 spillerunder, hvorfra 16 hold gik videre til slutspillet.

Mesterskabet blev vundet af de forsvarende mestre, Dynamo Moskva, som i slutspilsfinalen besejrede Metallurg Magnitogorsk, med 3-1 i kampe. Dynamo Moskva vandt dermed IHL og det russiske mesterskab for tredje gang, men det var første gang, at Metallurg Magnitogorsk var i en mesterskabsfinale.

IHL

Hold 

Turneringen havde deltagelse af de samme 28 hold. I forhold til den foregående sæson var den eneste ændring, at Pardaugave Riga, der havde lukket sit hold, var blevet erstattet af Neftekhimik Nizjnekamsk, der var rykket op fra Første Liga. Desuden havde følgende hold skiftet navn:
 CSK VVS Samara til VVS Samara.
 Metallurg Tjerepovets til Severstal Tjerepovets.
 Stroitel Karaganda til Bulat Karaganda.

Holdene fordelte sig på 24 hold fra Rusland, 2 hold fra Kasakhstan, 1 hold fra Ukraine og 1 hold fra Hviderusland.

For anden sæson i træk blev grundspillet afviklet i to konferencer med 14 hold i hver konference.

Grundspil

Fase 1 

I første fase af grundspillet spillede holdene i hver konference en dobbeltturnering alle-mod-alle, hvilket gav 26 kampe til hvert hold.

Alle hold gik videre til anden fase af grundspillet, men de syv bedste hold i hver konference gik videre til finalepuljen, hvor alle hold var sikret en plads i slutspillet, men hvor holdene spillede om seedningerne til slutspillet. De syv øvrige hold i hver konference gik videre kvalifikationspuljen, hvor de spillede om de sidste to pladser i slutspillet.

Holdene medtog bonuspoint til finalepuljen hhv. kvalifikationspuljen, afhængig af deres placering i første fase af grundspillet.

Vestkonferencen

Østkonferencen

Fase 2

Finalepulje 

I finalepuljen spillede de 7 bedste hold fra hver af de to konferencer en dobbeltturnering alle-mod-alle. Alle 14 hold gik videre til slutspillet, så holdene spillede kun om den indbyrdes seedning i slutspillet. Holdene startede turneringen med det antal bonuspoint, de havde opnået i kraft af deres placering i fase 1.

Kvalifikationspulje

Slutspil 

Slutspillet havde deltagelse af de 14 hold fra finalepulje og de 2 bedste hold fra kvalifikationspuljen. Holdene spillede en cupturning, hvor alle opgør blev afgjort i bedst af tre kampe, bortset fra finalen, der blev afgjort bedst af fem kampe.

Ottendedelsfinaler

Kvartfinaler

Semifinaler

Finale

Højeste Liga 

Højeste Liga var turneringen om mesterskabet på niveau 2 i de tidligere Sovjetrepublikker. Holdene spillede om to oprykningsplads til Ruslands Superliga, som den følgende sæson erstattede IHL, og oprykningspladserne blev besat af SKA Khabarovsk og Dizelist Penza.

Hold 

Højeste Liga havde deltagelse af 47 hold, men siden den foregående sæson havde ligaens tre hviderussiske, et af de to kasakhiske og den enlige ukrainske hold forladt ligaen, så holdene var fordelt på 46 fra Rusland og 1 fra Kasakstan, heraf
 39 hold fra Første Liga 1994-95.
 8 oprykkere fra lavere rækker (markeret med (O)).

Siden den foregående sæson havde følgende hold skiftet navn:
 Zvezda Tver havde skiftet navn til Vjatitj Tver.
 Komineft Nizjnij Odes havde skiftet navn til Komi TEK Nizjnij Odes.

Holdene var inddelt i tre zoner, der hver spillede om et fastsat antal pladser i den nationale finalepulje:
 I Zone Vest spillede 21 hold om 2 pladser i den nationale finalepulje.
 I Zone Ural-Vestsibirien spillede 13 hold om 1 plads i den nationale finalepulje.
 I Zone Sibirien-Fjernøsten spillede 11 hold om 1 plads i den nationale finalepulje.

Zone Vest 

Zone Vest havde deltagelse af 21 hold, der spillede om 2 pladser i den nationale finalepulje. Turneringen blev afviklet i to faser. I den første fase var holdene inddelt i tre regionale grupper med 6-8 hold i hver gruppe. 8 af holdene gik videre til finalepuljen i Zone vest, hvor der blev spillet om de to pladser i den nationale finalepulje.

Gruppe Nordvest

Gruppe Central

Gruppe Volga

Finalepulje 

I finalepuljen spillede 8 hold om to pladser i den nationale finalepulje.

Zone Ural 

Zone Ural havde deltagelse af 15 hold, der spillede om 1 plads i den nationale finalepulje. Turneringen blev afviklet i to faser. I den første fase var holdene inddelt i to regionale grupper med 7-8 hold i hver gruppe. 8 af holdene gik videre til finalepuljen i Zone Ural, hvor der blev spillet den enlige plads i den nationale finalepulje.

Gruppe Nord

Gruppe Syd

Finalepulje 

I finalepuljen spillede 8 hold om en plads i den nationale finalepulje.

Zone Sibirien-Fjernøsten 

Zone Sibirien-Fjernøsten havde deltagelse af 11 hold, der spillede om én plads i den nationale finalepulje. Turneringen var inddelt i to faser. I første fase spillede de 11 hold en firedobbelt turnering alle-mod-alle, hvorefter de 8 bedste hold gik videre til anden fase, der blev afviklet som en cupturnering, hvor alle opgørene blev spillet bedst af fem kampe. Vinderen af anden fase, SKA Khabarovsk, gik videre til den nationale finalepulje.

Grundspil

Slutspil

Kvartfinaler

Semifinaler

Finale

National finalepulje 

Den nationale finalepulje havde deltagelse af fire hold, der spillede om to oprykningspladser til Ruslands Superliga, som den følgende sæson afløste den Internationale Hockey-Liga. De fire hold var fordelt på
 to hold fra Zone Vest: Dizelist Penza og HK Lipetsk.
 et hold fra Zone Ural-Vestsibirien: Metjel Tjeljabinsk.
 et hold fra Zone Sibirien-Fjernøsten: SKA Khabarovsk.

De fire hold spillede en firedobbelt turnering alle-mod-alle.

Oprykningspladserne blev besat af SKA Khabarovsk og Dizelist Penza.

Kilder / eksterne henvisninger 
 Hockey Archives - Championnat de Russie 1995/96

Noter 

1995-96
Ishockey i 1995
Ishockey i 1996